als_Latn dik_Latn sag_Latn
Vazhdojnë kërcënimet e qytetarëve të cilët janë të përfshirë në fushatën elektorale. Pas disa rasteve të ndodhura në zonën e Lezhës, denoncimi i radhës ka ardhur nga qyteti i Rrëshenit.
Burime nga policia kanë bërë të ditur se një i ri është telefonuar dhe kërcënuar që të mos dilte më dhe të bënte fushatë elektorale.
Denoncimi është bërë nga 35-vjeçari me inicialet A. M., banues në Rrëshen. Ky i fundit ka kallëzuar se 3 ditë më parë është kanosur me anë të telefonit, nga një person i panjohur, për të mos bërë fushatë elektorale në qytetin e Rrëshenit.
Pas marrjes së denoncimit, policia tha se ka nisur punën për identifikimin e autorit.
als_Latn als_Latn als_Latn als_Latn